Birkat al-Qarun
Store norske leksikon,Geografi,Verdens geografi,Afrika,Egypts geografi
Birkat al-Qarun er en saltsjø i Egypt, som ligger i Faiyum-senkningen, rundt 70 km sørvest for Kairo. Sjøen ligger 45 m under havet, og har et areal på 240 km2. Birkat al-Qarun er i forbindelse med Nilen gjennom kanalen Bahr Yusuf.
Sjøen er den siste bestående delen av sjøen Moeris, som trolig ble dannet på 1800-tallet fvt. Den kunstige sjøen kunne da lagre vann til bruk i tørre perioder.I dag er Birkat al-Qarun et naturreservat, og er på Ramsars liste over fredede våtområder. I reservatet finnes blant annet en rekke fugle- og fiskearter, samt landdyr som gaseller, hyener, rev og gnu. Les mer i Store norske leksikon Egypts geografi Faiyumoasen Moeris